இதழ் பதிப்பு - காதல் கவிதை

அறிமுகம் ஆன பின்பும் 
 அறிமுகம் ஆகாமல் கிடக்கும் 
 அகம்., 
 அதிலே மீண்டும் வேண்டும் 
 ஒரு நேர் கானல்! 
 ஏனோ பயப்படுவதை 
 காட்டிக் கொள்ளும் என் இதயம் 
 எதிர் பாராமல் எல்லை தாண்டிவிடும் 
 கற்பனையில்., 
 பேசியதெல்லாம் புரட்டிப் பார்த்து 
  அசை போடும் நினைவுகளுக்கு 
 எட்டாதது என்னவோ 
 எட்டாவது அதிசயம் தான்., 
 அவள் இதயம் தான்! 
 பேசித் திரிந்த காலம் போய் 
 பொய் பேசித் திரிந்த காலம் 
 அடிக்கடி  சொல்லிக் கொள்வது 
 காதலை சொல்லியருக்கலாம் என்று! 
 நாளெல்லாம் பேசி விடுகிறேன் 
 அவளிடம்.,அவளை 
 நட்பிலிருந்து காதலுக்கு 
 மாற்றியதை 
 சொல்ல தவறிவிடுகிறேன்! 
 மூவருடம் கடந்து போன 
 முடிவினிலே முடிச்சவிழ்த்தாள் 
 இன்னும் கொஞ்சம் 
 குழம்பி போகிறேன்., 
 வாசிக்க தெரியா வரிகளாய் 
 இறுதியாய் கொடுத்துச் சென்ற 
 காகிதத்தின் முத்தப் பதிப்பு!